מילורד דודיק

מילורד דודיק (בסרבית, אותיות קירילית: Милорад Додик; נולד ב-12 במרץ 1959) הוא פוליטיקאי סרבי מבוסניה-הרצגובינה, המכהן החל מנובמבר 2022 כנשיא רפובליקה סרפסקה. הוא כיהן בתפקיד זה גם בשנים 2010–2018. כמן כן כיהן כראש ממשלת רפובליקה סרפסקה בשנים 1998–2001 ו-2006–2010. שימש בשנים 2018–2022 כחבר בנשיאות בוסניה והרצגובינה כנציג של הסרבים וכיהן כיושב ראש שלה בשנים 2018–2019 וב-2020–2021. דודיק מכהן גם כיושב ראש מפלגת ברית הסוציאל-דמוקרטים העצמאיים (Савез независних социјалдемократа - СНСД). נולד ב- 1959 בלקטאשי (Лакташи) שבבוסניה והרצגובינה. סיים את לימודיו בפקולטה למדעי המדינה שבאוניברסיטת בלגרד ויש לו תואר M.A. במדעי המדינה. משנת 1986 עד 1990 היה יושב ראש המועצה מקומית בלקטאשי. בבחירות הרב-מפלגתיות הראשונות ב-1990, הוא נבחר לפרלמנט מטעם מפלגת חזית איחוד הרפורמות. במהלך מלחמת בוסניה שימש כחבר בפרלמנט של רפובליקה סרפסקה. במהלכה הוא ייסד סיעה בפרלמנט שנקראה "חברים עצמאיים בפרלמנט" אשר לאחר מכן הפכה להמפלגה הדמוקרטית הסרבית ברפובליקה סרפסקה אשר היה לה רוב בפרלמנט. מתוך סיעה זו נוצרה ב-1996, לאחר הסכם דייטון, מפלגת הסוציאל-דמוקרטים העצמאיים. הוא נבחר לנשיא המפלגה הראשון. המפלגה אחר כך התאחדה עם מפלגת סוציאליסטים אחרת וכך הוקמה ברית הסוציאל-דמוקרטים העצמאיים שמאז הוא נשיאה. ב-1997 נבחר לאספת הנבחרים של רפובליקה סרפסקה. ב-1998 מונה לראש ממשלת רפובליקה סרפסקה על ידי הנשיאה, בילייאנה פלבשיץ' (Биљана Плавшић), וממשלתו שרדה עד ינואר 2001. בזכותו, בעיקר, מפלגתו - הברית הסוציאל-דמוקרטים העצמאיים של רפובליקה סרפסקה (Савез независних социјалдемократа) ניצחה ניצחון סוחף בבחירות ב-2006. דודיק נהנה מפופולריות גדולה בקרב עמו ואצל הקרואטים מבוסניה והרצגובינה ולהערכה רבה בחו"ל[דרוש מקור]. בשנתיים האחרונות[דרושה הבהרה] הוביל מהלכים כלכליים אסטרטגיים וחיזק את מעמדם של מוסדות הרפובליקה. דודיק הציע כי סרפסקה תפרוש מבוסניה והרצגובינה, באמצעות משאל עם, אם תאלץ לאבד את שוויונה והשפעתה השווינית על הממשל המשותף בסרייבו (מול הפדרציה של בוסניה והרצגובינה). ב–2009 הואשם דודיק על ידי צוות תביעות בינלאומי שיושב בסרייבו, בירת בוסניה, במעורבות בפרשת שחיתות גדולה. דודיק הוזכר כחלק מקבוצה שגרפה לכיסה בצורה בלתי־חוקית לכאורה כ–74 מיליון דולר, במסגרת פרויקטים לבניית כבישים מהירים ובנייני ממשל בבאניה לוקה, עיר הבירה של סרפסקה. בסופו של דבר, הועבר התיק לבאניה לוקה - ושם נסגר. ארצות הברית הטילה סנקציות על דודיק, בהן הקפאת נכסים והגבלות תנועה, בשל ניסיונו לפגוע בהסכם דייטון. הוא נבחר ב-18 באוקטובר 2018. כנציג הסרבי בנשיאות, דרש לבטל את כל הרפורמות שנעשו אחרי מלחמות יוגוסלביה ולחזור לחוקה שהתקיימה בה ב-1995, ושבמסגרתה למחוזות השונים היו סמכויות נרחבות יותר. בשנת 2021, אישר הבית התחתון של רפובליקת סרפסקה החלטה בעד תחילת התהליך של הוצאת רפובליקה סרפסקה מתוך הכוחות המזוינים, מערכת המשפט ומערכת גביית המיסים של בוסניה והרצגובינה. סיעות אופוזיציה נטשו את הישיבה לפני ההצבעה, בטענה שהמהלך הוא רק תרגיל תעמולה שנועד להתניע את הקמפיין לקראת הבחירות הכלליות. ארצות הברית הזהירה כי תטיל סנקציות נוספות על דודיק אם הסרבים בבוסניה ימשיכו להחליש את המוסדות המרכזיים של המדינה. לרעיון להטיל סנקציות של האיחוד האירופי על דודיק יש תמיכה מרוב מדינות האיחוד, אבל כל החלטה על הקפאת נכסיו של דודיק והטלת הגבלות תנועה עליו חייבה הסכמה פה אחד של 27 המדינות החברות, ואילו הונגריה וסלובניה התנגדו לצעד זה. דודיק תומך בהיפרדות של רפובליקה סרפסקה מבוסניה הרצגובינה. הוא נחשב בעל ברית של נשיא רוסיה ולדימיר פוטין. בספטמבר 2007 צוטט כאומר "להומואים למיניהם פשוט לא תהיה דריסת רגל במשרדי". ב-2017 הכחיש את המצור על סרייבו, ואסר על בתי הספר ללמד את הנושא. הוא התנגד להגדרת טבח סרברניצה כרצח עם. מדיה וקבצים בנושא מילורד דודיק בוויקישיתוף הממשלה הברית הסוציאל-דמוקרטים העצמאיים של רפובליקה סרפסקה "השר ליברמן, ידידו מימי הלימודים, הנשיא מהבלקן - ועסקת הענק במכרות הברזל". TheMarker. נבדק ב-2022-01-20. הידיעות, סוכנויות (2021-12-14). "גובר החשש להתפרקות בוסניה: "מדינה שלא יכולה לשרוד"". Ynet. נבדק ב-2022-01-20. והסוכנויות, ynet (2018-10-08). "בוסניה בחרה נשיא שרוצה לפרק את המדינה". Ynet. נבדק ב-2022-01-20. Secession threats and nationalist strife shock Bosnia as EU offers limited response, POLITICO, ‏2022-01-18 (באנגלית אמריקאית) [1] [2] [3] והסוכנויות, ynet (2021-06-09). ""אחת הדמויות הבזויות בהיסטוריה": נדחה ערעור "הקצב מסרברניצה"". Ynet. נבדק ב-2022-01-20.